জাকির হোসেন রাজু

জাকির হোসেন রাজু (জন্ম: ১৫ জানুয়ারি, ১৯৬৪) একজন বাংলাদেশী চলচ্চিত্র পরিচালক। চলচ্চিত্র পরিচালনার পাশাপাশি তিনি চলচ্চিত্রের কাহিনী, চিত্রনাট্য ও সংলাপ রচনা করে থাকেন। তিনি প্রথম পরিচালক তোজাম্মেল হক বকুলের সহকারী হিসেবে চলচ্চিত্রে কাজ শুরু করেন। জীবন সংসার তার পরিচালিত প্রথম চলচ্চিত্র। তিনি মূলত নাট্য-রোমান্টিকধর্মী চলচ্চিত্র পরিচালনা করে থাকেন। ২০১২ সালে ভালোবাসলেই ঘর বাঁধা যায় না চলচ্চিত্রের জন্য দুইটি বিভাগে জাতীয় চলচ্চিত্র পুরস্কার অর্জন করেন। জাকির হোসেন রাজু ১৯৬৪ সালের ১৫ জানুয়ারি বাংলাদেশের মাদারীপুর জেলার কালকিনী উপজেলার খুনেরচরে জন্মগ্রহণ করেন। তিনি ঢাকা বিশ্ববিদ্যালয় থেকে সাংবাদিকতা বিভাগে পড়াশুনা করেন। জাকির হোসেন রাজু চলচ্চিত্রে আসেন বেদের মেয়ে জোসনা চলচ্চিত্রের পরিচালক তোজাম্মেল হক বকুলের সহকারী হিসেবে। এছাড়া চলচ্চিত্রকার দিলীপ সোমের সহকারী হিসেবে কাজ করেছেন দোলা চলচ্চিত্রে। পরিচালক হিসেবে তার প্রথম কাজ সালমান শাহ-শাবনূর জুটির জীবন সংসার। ১৯৯৭ সালে পরিচালনা করেন এ জীবন তোমার আমার। এতে অভিনয় করেন রিয়াজ ও পূর্ণিমা। ২০০১ সালে তার নিজের লেখা গল্প নিয়ে নির্মাণ করেন মিলন হবে কত দিনে ও নিঃশ্বাসে তুমি বিশ্বাসে তুমি। এ দুটি চলচ্চিত্রে অভিনয় করে জনপ্রিয় জুটি রিয়াজ ও শাবনূর। ২০০৭ সালে পরিচালনা করেন শাকিব খান ও পূর্ণিমাকে নিয়ে মা আমার স্বর্গ। এছাড়া শাকিব খান ও অপু বিশ্বাস জুটিকে নিয়ে নির্মাণ করেন স্বামীর সংসার (২০০৭) এবং মনে প্রানে আছো তুমি (২০০৮)। ২০০৯ সালে পরিচালনা করেন শাকিব খান-বিদ্যা সিনহা সাহা মীমকে নিয়ে আমার প্রাণের প্রিয়া। চলচ্চিত্রটি ইউরো-সিজেএফবি পারফরমেন্স অ্যাওয়ার্ডে সেরা চলচ্চিত্রের পুরস্কার পায়। ২০১০ সালে নির্মাণ করেন শাকিব খান-অপু বিশ্বাস-রুমানাকে নিয়ে ত্রিভুজ প্রেমের ছায়াছবি ভালোবাসলেই ঘর বাঁধা যায় না। এই চলচ্চিত্রের জন্য তিনি শ্রেষ্ঠ কাহিনীকার ও শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার অর্জন করেন। পরবর্তীতে ২০১২ সালে নিজের লেখা জ্বী হুজুর চলচ্চিত্র পরিচালনা করেন। এতে অভিনয় করেন অভিষিক্ত দুই অভিনেতা ও অভিনেত্রী সায়মন সাদিক ও সারা জেরিন। ২০১৩ সালে নির্মাণ করেন পোড়ামন ও এর বেশি ভালোবাসা যায় না। সায়মন সাদিক-মাহিয়া মাহী জুটির পোড়ামন চলচ্চিত্রটি দর্শক সমাদৃত হয়। পরের বছর ২০১৪ সালে নির্মাণ করেন দবির সাহেবের সংসার ও অনেক সাধের ময়না। কমেডি ধাঁচের দবির সাহেবের সংসার ছায়াছবিতে নাম ভূমিকায় অভিনয় করেন আলীরাজ ও অন্যান্য ভূমিকায় অভিনয় করেন মাহি, বাপ্পি ও ইমরোজ। প্রথমে সায়মনের অভিনয় করার কথা থাকলেও পরিচালক রাজু ও প্রযোজক আব্দুল আজিজের সাথে মনোমালিন্যের কারণে তাকে বাদ দিয়ে আরেক অভিনেতা ইমরোজকে নিয়ে চলচ্চিত্রটি সম্পূর্ণ করেন। অন্যদিকে অনেক সাধের ময়না ছায়াছবিতে ১৯৬৯ সালে মুক্তিপ্রাপ্ত ময়নামতি ছায়াছবিতে ব্যবহৃত নন্দিত গীতিকার গাজী মাজহারুল আনোয়ার রচিত "অনেক সাধের ময়না আমার" গানটি সূচনা সঙ্গীত হিসেবে ব্যবহার করলেও তার নাম উল্লেখ না করায় তার কাছে ক্ষমা চান রাজু। ২০১৬ সালে মুক্তি পায় চার্লি চ্যাপলিনের সিটি লাইট্‌স চলচ্চিত্রের ছায়া অবলম্বনে নির্মিত অনেক দামে কেনা। আবদুল্লাহ জহির বাবু রচিত এ চলচ্চিত্রে প্রধান চরিত্রে অভিনয় করেন বাপ্পি, মাহী ও ডিপজল। এবছর আরও পরিচালনা করেন বাংলাদেশ-ভারত যৌথ প্রযোজনায় চলচ্চিত্র নিয়তি। এতে অভিনয় করেন আরিফিন শুভ ও ফাল্গুনী রহমান জলি। এটি প্রথম যৌথ প্রযোজনার চলচ্চিত্র যেখানে পরিচালক এবং প্রধান চরিত্রে অভিনেতা-অভিনেত্রী বাংলাদেশী। ২০১৭ সালের ফেব্রুয়ারিতে মুক্তি পায় শুভ-ফারিয়া জুটির প্রেমী ও প্রেমী। ২০১৮ সালের ফেব্রুয়ারিতে শুভ-তানহা-ইমরোজকে নিয়ে নির্মিত ভালো থেকো। মাজহার বাবু (১০ এপ্রিল ২০১৫)। "নতুন মুখ নিয়ে আসছেন জাকির হোসেন রাজু"। এনটিভি অনলাইন। সংগ্রহের তারিখ ২৭ জুলাই ২০১৬।  অভি মঈনুদ্দীন। "ঢালিউডে নতুন জুটি"। দৈনিক যায় যায় দিন। ঢাকা, বাংলাদেশ। সংগ্রহের তারিখ ২৭ জুলাই ২০১৬।  "চিত্রপরিচালক জাকির হোসেন রাজু"। সাতদিন। ১৩ মে ২০১৫। ১৫ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৬।  জয়ন্ত সাহা (৯ মার্চ ২০১৪)। "মুক্তির পথে 'দবির সাহেবের সংসার'"। বিডিনিউজ। ১২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৬।  "Uro-CJFB Performance Award 2009 announced [ইউরো-সিজেএফবি পারফরমেন্স অ্যাওয়ার্ড ২০০৯ ঘোষণা]"। দ্য ডেইলি স্টার। ঢাকা, বাংলাদেশ। ২ আগস্ট ২০১০। সংগ্রহের তারিখ ২৭ জুলাই ২০১৬।  "প্রথম জাতীয় চলচ্চিত্র দিবসে সেরারা পুরস্কৃত"। দৈনিক আজাদী। ৪ এপ্রিল ২০১২। সংগ্রহের তারিখ ২৭ জুলাই ২০১৬। [স্থায়ীভাবে অকার্যকর সংযোগ] "'জি হুজুর'র পরিচয়"। দৈনিক যায় যায় দিন। ১৬ মার্চ ২০১২। সংগ্রহের তারিখ ২৭ জুলাই ২০১৬।  "নতুন দুই ছবিতে সাইমন-সারা জেরিন"। বাংলাদেশ প্রতিদিন। ১৩ জুন ২০১৩। সংগ্রহের তারিখ ২৭ জুলাই ২০১৬। [স্থায়ীভাবে অকার্যকর সংযোগ] "জাকির হোসেন রাজুর দুই ছবিতে সাইমন"। দৈনিক সংবাদ। ১ এপ্রিল ২০১৩। সংগ্রহের তারিখ ২৭ জুলাই ২০১৬। [স্থায়ীভাবে অকার্যকর সংযোগ] রুদ্র মাহফুজ (২৩ মে ২০১৩)। "গল্প গানে পোড়ামন..."। দৈনিক ইত্তেফাক। ঢাকা, বাংলাদেশ। সংগ্রহের তারিখ ২৭ জুলাই ২০১৬।  "ভালোই চলছে দবির সাহেবের সংসার"। দৈনিক প্রথম আলো। ৯ এপ্রিল ২০১৪। সংগ্রহের তারিখ ২৭ জুলাই ২০১৬।  "একই ছবিতে সাইমন বাপ্পী ও মাহি"। দৈনিক আমার দেশ। ২২ আগস্ট ২০১৩। সংগ্রহের তারিখ ২৭ জুলাই ২০১৬। [স্থায়ীভাবে অকার্যকর সংযোগ] "ক্ষমা চাইলেন জাকির হোসেন রাজু"। মিডিয়া খবর। ২৪ নভেম্বর ২০১৪। ১২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৬।  "বৈশাখের আগেই অনেক দামে কেনা"। দৈনিক নয়া দিগন্ত। ঢাকা, বাংলাদেশ। ২ এপ্রিল ২০১৬। সংগ্রহের তারিখ ২৭ জুলাই ২০১৬।  "অনেক দামে কেনা মাহি"। দৈনিক ভোরের পাতা। ঢাকা, বাংলাদেশ। ২৫ নভেম্বর ২০১৫। ২৯ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৬।  "জলির নিয়তি কলকাতায়"। দৈনিক কালের কণ্ঠ। ঢাকা, বাংলাদেশ। ৮ জুন ২০১৬। সংগ্রহের তারিখ ২৭ জুলাই ২০১৬।  "মুক্তি পাচ্ছে শুভ-জলির 'নিয়তি'"। দৈনিক জনকণ্ঠ। ঢাকা, বাংলাদেশ। ২৪ জুলাই ২০১৬। সংগ্রহের তারিখ ২৭ জুলাই ২০১৬।  "অবশেষে 'ভালো থেকো'"। দৈনিক আমাদের সময়। ৯ ফেব্রুয়ারি ২০১৮। ৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  "জাতীয় চলচ্চিত্র পুরস্কার ২০১০"। দৈনিক আমার দেশ। ঢাকা, বাংলাদেশ। ২৩ মার্চ ২০১২। ২৪ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৬।  "পাঁচ বছরের বাচসাস পুরস্কার ঘোষণা"। দৈনিক ইত্তেফাক। ঢাকা, বাংলাদেশ। ২৮ ডিসেম্বর ২০১৪। ১৪ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৬।  "১৩ এপ্রিল 'জ্বী হুজুর'"। দৈনিক সমকাল। ঢাকা, বাংলাদেশ। ২৬ মার্চ ২০১২। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৬।  সুমিত দত্ত (১৮ জুন ২০১৩)। "সায়মন-মাহির পোড়ামন"। দৈনিক যায় যায় দিন। ঢাকা, বাংলাদেশ। সংগ্রহের তারিখ ২৭ জুলাই ২০১৬।  "জাকির হোসেন রাজুর অনেক সাধের ময়না মুক্তি পাচ্ছে ৭ নভেম্বর"। দৈনিক ইনকিলাব। ঢাকা, বাংলাদেশ। ১০ সেপ্টেম্বর ২০১৪। সংগ্রহের তারিখ ২৭ জুলাই ২০১৬। [স্থায়ীভাবে অকার্যকর সংযোগ] "মুভি রিভিউ: অনেক দামে কেনা!!"। সিনেনিউজ। ১০ এপ্রিল ২০১৬। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৬।  "নায়িকার পর পরিচালক জাকির হোসেন রাজু অসুস্থ"। মিডিয়া ভুবন। ২২ জুন ২০১৬। সংগ্রহের তারিখ ২৭ জুলাই ২০১৬। [স্থায়ীভাবে অকার্যকর সংযোগ] ইন্টারনেট মুভি ডেটাবেজে জাকির হোসেন রাজু (ইংরেজি) বাংলা মুভি ডেটাবেজে জাকির হোসেন রাজু